recursal/SuperWikiNEXT-32B huggingface dataset:
פירוש נוסף ערך זה עוסק בחברה לפיתוח בנימין. אם התכוונתם למועצה אזורית שבבנימין, ראו מועצה אזורית מטה בנימין.

**החברה לפיתוח מטה בנימין** היא חברה בע"מ המספקת לתושבי מטה בנימין שירותי פיתוח ובנייה, תחנות דלק ושירותי הסעות (אוטובוסים ומיניבוסים). החברה מנהלת את מסוף התחבורה הציבורית החדש בשער בנימין, פארק תעשיות שער בנימין וכן שותפה במחצבות נטף.

החברה כיום מנוהלת על ידי מועצה אזורית מטה בנימין. יו"ר החברה הוא ראש מועצת בנימין ישראל גנץ. מנכ"ל החברה הוא אלדד בן זמרה. החברה נוסדה בשנת 1981. היא הוקמה בתחילה במטרה לספק הסעות לבתי הספר לתלמידי בנימין. בהמשך הפכה לחברה בעלת מערך הסעות נרחב לתלמידים, מטיילים ותיירים, וגם לחברה כלכלית וקבלנית. מטה החברה לפיתוח ישב במשך 37 שנים ביישוב פסגות שליד ירושלים, ובתחילת שנת 2019 החברה עברה למשכנה החדש בשער בנימין הסמוך לירושלים. בחברה עובדים כיום כ-140 איש, רובם תושבי בנימין.

ענפי החברה
----------

### תחבורה

אוטובוס של החברה לפיתוח מטה בנימין
בנוסף לכ-140 כלי רכב שונים, ברשות החברה לפיתוח 59 אוטובוסים ממוגני ירי המשמשים להסעת אלפי תלמידים ותלמידות (על-פי הנחיות משרד הביטחון) ללמעלה מ-40 בתי ספר ברחבי המועצה האזורית מטה-בנימין. בנוסף משמש צי האוטובוסים לטיולים, הסעות פרטיות ועוד.

### בנייה ופיתוח

המבנה החדש של משרדי החברה
החברה עוסקת בעבודות בנייה ופיתוח תשתיות ציבוריות לצד פיתוח נופי, פיתוח תשתיות חשמל, עפר, מים וביוב. כחלק מעיסוקה, בנתה החברה מעל 50 מבני ציבור: בריכת שחייה ביישוב נעלה, בית מדרש וכיתות לימוד במכינת בני דוד בעלי, שיפוץ מקיף באולפנת שירת הים בנוה צוף, תלמוד תורה ביישוב נריה, הרחבה של מבנה משק אחיה בשילה, ועוד פרויקטים רבים של כיתות לימודים, גני ילדים, בתי כנסת ומוסדות ציבור שונים ביישובי בנימין בהם שילה, נריה, דולב, נווה צוף ומעלה לבונה.

החברה עוסקת גם ביזמות נדל"ן ובונה שכונות מגורים בנעלה, נוה צוף, כוכב השחר, מגרון, הר גילה, אריאל ובמקומות נוספים.

### מסחר ותעשייה

החברה לפיתוח מנהלת ומפתחת חמישה אזורי תעשייה שונים ברחבי בנימין, המהווים מוקד תעסוקה ומסחר לתושבי בנימין. בבעלות החברה שלוש תחנות דלק הפזורות בבנימין.
בנוסף, שותפה החברה בבנייה ובבעלות של חמישה אזורי תעשייה ברחבי המועצה. כמו כן קיבלה החברה זיכיון ל-15 של כרייה וחציבה במחצבת נטף.

### יזמות ונדל"ן

נכון לשנת 2019, החברה בונה מאות יחידות דיור בתחומי המועצה בפרט, ובכל רחבי הארץ בכלל.

קישורים חיצוניים
----------------

* אתר האינטרנט הרשמי של החברה לפיתוח מטה בנימין
* חדשות כיפה, ‏לראשונה: פורום בעלי עסקים לפיתוח אזור התעשייה שער בנימין, באתר כיפה, 31 בדצמבר, 2019 18:52
* ערוץ 7, נהגי החברה לפיתוח מטה בנימין התאגדו בהסתדרות הלאומית, באתר ערוץ 7, 27 בנובמבר 2019

* 
*
**חברת אסדות וספנות חופית ארצישראלית בע"מ** נוסדה בשלהי 1919, והייתה חברת הספנות הראשונה שהקימו אנשי היישוב העברי בארץ ישראל בתקופת המנדט הבריטי. יוזמי הקמת החברה היו ד"ר מאיר גורביץ וחבריו לוועדת המים ביפו. החברה, שהקמתה אושרה על ידי השלטונות הבריטיים, שמה לה למטרה לייסד קו ספנות מסחרי בין א"י לנמלי מזרח הים התיכון, להפעיל אסדות (lighters) לפריקה ולטעינה של אוניות בחופי יפו וחיפה, ולקיים שירות ספינות חופיות לאורך חופי הארץ. בתחילת דרכה הפעילה החברה את הספינה "החלוץ", הנחשבת על כן לספינה העברית הראשונה. בפברואר 1921 טבעה "החלוץ" בסערה עזה בחוף יפו והחברה התפרקה.

היסטוריה
--------

בקיץ שנת 1920, בעקבות הגעתו מרוסיה של קצין הים היהודי הראשון בארץ ישראל קפיטן פרנקפורטר, החלה ועדת המים לחפש דרך לייסד צי עברי מסחרי. בהוראת הקפא"י הגישה הוועדה בקשה לרישום "החברה לאסדות וספנות חופית" ואמנם התקבל הרישיון, שנמסר לידי יו"ר ועדת המים הד"ר מאיר גורביץ, אישית מידיו של הגנרל בולם. הודפסו מניות לחברה, וגורביץ הורשה מטעמו של הקולונל אליעזר מרגולין לנאום בפני אנשי הגדודים העבריים במחנה סרפנד (צריפין). אלה קנו מיד מאות מניות במזומן.

החברה, שנוהלה בידי אברהם ריבוצקי, קנתה בתל אביב אסדת משא נגררת מסוחר בשם ליפשיץ. אסדה זו הוסבה לאוניית משא על ידי הוספת מנוע דיזל שהובא מדמשק, וניתן לה השם "החלוץ". האונייה נגררה במשך שעות בחבל ארוך על ידי פועלים ערבים מחולות חוף חיפה אל הים, והפליגה אל טקס השקתה בנמל יפו, בנוכחות נכבדי היישוב ובראשם מאיר דיזנגוף.

קברניט "החלוץ" היה מצרי, ובצוותה היו 3 מלחים עבריים - מכונאי ראשון קפלן, צבי יוספיה, וירמיהו הלפרן, בנו של השומר מיכאל הלפרן. החלוץ עסקה בהובלת מטענים בין חופי הארץ. התקופה הייתה תקופת לחימה של הצרפתים בכנופיות הצבא הערבי בצפון הארץ, ומתח רב שרר בינם לבין האנגלים. עקב חסימת הדרכים היבשתיות נשלחה החלוץ לייבא מטען מביירות לתל אביב ואנשיה ביצעו את המשימה בהתלהבות. בדרכה חזרה, חיבל רב החובל המצרי במדחף על ידי הנחת שרשרת ברזל עליו, ונעלם. אירוע זה הביא את היישוב למסקנה ברורה, שאין תקומה ללא פתח ימי. אחרי שהוחזרה לבעליה הראשונים, נטרפה "החלוץ" על סלע מול נמל יפו.

לקריאה נוספת
------------

* קובי כהן-הטב, **המהפכה הימית - אחיזת היישוב היהודי בים ובחופי ארץ־ישראל**, 1948-1917. ירושלים, יד בן צבי, 2019. עמ' 63-59.

קישורים חיצוניים
----------------

* ידיעות עיתונאיות על חברת אסדות וספנות חופית ארצישראלית בתוך: **שפת הים** - ים וספנות בעיתוני ההשכלה, התחייה והיישוב, 1948-1856.
* רב חובל הלל ירקוני, "החלוץ". באתר ומאגר המידע על הספנות העברית של עמותת ידידי המוזיאון הימי בחיפה.
* קובי כהן־הטב, "'ועדת המים' והניצנים הראשונים לתרבות ימית-ציונית בארץ ישראל בראשית תקופת השלטון הבריטי", 2014. באתר academia.edu .

ראו גם
------

* החלוץ (אונייה)

הערות שוליים
------------

1. ↑  קובי כהן־הטב, המהפכה הימית, עמ' 63-59.
**מסטיקוחוריה**/**מסטיכוחוריה** (ביוונית: **Μαστιχοχώρια** "כפרי המסטיק") הוא אזור בדרום-מערב האי כיוס הנמצא ביוון באזור הים האגאי קרוב לגבול טורקיה.
אזור מסטיקוחוריה הוא המחוז הגדול ביותר באי כיוס ושטחו הוא כ-212 קמ"ר. במפקד 2001 נמנו באזור 3,672 תושבים.
במסטיקוחוריה נמצאים הכפרים פירגי, קלמוטי, ארמוליה, מסטה וליטיו.

אזור מסטיקוחוריה בדרום-מערב האי כיוס

מסטיקא
------

 ערך מורחב – **מסטיקא**  

האזור קרוי על שם הכפרים בהם מגדלים את שרף עץ אלת המסטיק הנקרא מסטיקא המשמש כיום בעיקר לצורכי תעשייה ומזון ובעבר שימש לצורכי רפואה. בעבר כונה האי כיוס בשם "אי המסטיק" וחקלאות עצי אלת המסטיק תפסה את רוב שטחו, אך במאה האחרונה הוחלפו גידולי עץ אלת המסטיק באי בכרמים, וגידול עצי אלת המסטיק נדחק לדרום האי בו האקלים מעט יותר חם ומתאים יותר להפקת השרף.
בכפר הגדול ביותר - פירגי - מצוי מוזיאון קטן המספר על המסטיקא ותהליך גידול עצי אלת המסטיק לצורך עיבוד השרף.

תיירות
------

כיום מהווה אזור מסטיקוחוריה את המרכז הכלכלי והתיירותי של האי ומפורסם גם בזכות בתיו העתיקים המצופים בעיטורי סגרפיטו.

ראו גם
------

* כיוס
* מסטיקא
* אלת המסטיק

בתים עם ציורי סגרפיטו על הקירות והאריחים ברחוב בכפר פירגי

קישורים חיצוניים
----------------

ויקישיתוף מדיה וקבצים בנושא **מסטיקוחוריה** בוויקישיתוף
**Love over Gold** הוא אלבום האולפן הרביעי של להקת הרוק הבריטית, דייר סטרייטס.

הפקה
----

האלבום יצא ב-20 בספטמבר 1982 על ידי חברת התקליטים הבינלאומית שבבריטניה, Vertigo Records ועל ידי האחים וורנר בארצות הברית. האלבום כלל שני סינגלים מצליחים "Private Investigations" אשר הגיע למקום ה-2 במצעד הסינגלים הבריטי, ו-"Industrial Disease" אשר הגיע למקום ה-9 במצעד הבילבורד בארצות הברית. האלבום הגיע למקום ה-1 באוסטרליה, אוסטריה, איטליה, ניו זילנד, נורווגיה ובריטניה. לעומת זאת, האלבום הגיע למקום ה-19 בארצות הברית. *Love Over Gold* הפך לאלבום זהב בארצות הברית, אלבום פלטינה בצרפת וגרמניה, ואלבום פלטינה כפול בקנדה ובריטניה.

האלבום היה שונה מאלבומיה הקודמים של הלהקה, ומאלו שבאו אחריו, בכך שהתאפיין בסגנון הרוק המתקדם (סגנון ברוק אשר משלב מוזיקת רוק, מוזיקה קלאסית או צלילים מורכבים אחרים) וכלל 5 שירים אשר אורך כל שיר נע בין ל-5 דקות עד ל-14 דקות. וכמו בכל אלבום של הלהקה, כל השירים נכתבו על ידי המנהיג של הלהקה, מארק נופלר. האלבום היה אמור לכלול את השיר Private Dancer אשר לבסוף הפך לשירה של טינה טרנר. הגרסה המשופרת לאלבום (רימסטר) ב-1996, על ידי ורטיגו רקורדס.

רשימת שירים
-----------

כל השירים נכתבו על ידי מארק נופלר


| מס' | שם | משך |
| --- | --- | --- |
| 1. | Telegraph Road | 14:19 |
| 2. | Private Investigations | 6:47 |
| 3. | Industrial Disease | 5:50 |
| 4. | Love Over Gold | 6:17 |
| 5. | It Never Rains | 8:00 |

ביצוע
-----

* מארק נופלר - שירה, גיטרה
* האל לינדס - גיטרה
* אלן קלארק - קלידים
* ג'ון אילסלי - גיטרת בס
* פיק ויתרס - תופים

קישורים חיצוניים
----------------

* ספוטיפיי Love Over Gold באתר ספוטיפיי
* אפל מיוזיק Love Over Gold באתר אפל מיוזיק
* MusicBrainz Love Over Gold באתר MusicBrainz
* Discogs Love Over Gold באתר Discogs
* AllMusic Love Over Gold באתר AllMusic

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz release group: 935dde7e-8390-39fa-8e0d-1350db96bc3f

 |
**וירלאי** היא צורת חריזה צרפתית, ששימשה לעיתים קרובות בשירה ובמוזיקה. זו היא אחת משלוש הצורות הקבועות (השתיים האחרות הן הבלדה והרונדו), והייתה אחת מתבניות החריזה הנפוצות ביותר שהיו לקטעים מוזיקליים באירופה, מסוף המאה ה-13 עד המאה ה-15.

הווירלאי דומה לרונדו. לכל בית שיר יש שתי שורות מתחרזות, והחרוז המסיים מתחרז עם השורה הראשונה של הבית הבא. המבנה המוזיקלי הכולל הוא כמעט תמיד א-ב-ב-א, כשבקטע הראשון ובקטע האחרון מופיעות אותן מילים; זו אותה צורה כמו הבאלאטה האיטלקית. הבית הראשון מכונה אסטריבילו ( estribillo), השניים הבאים מכונים מודאנצס (mudanzas) והרביעי מכונה וואלטה (vuelta). 

אחד ממלחיני הווירלאי המפורסמים ביותר הוא גיום דה מאשו (1300 - 1377), שכתב גם בתי שיר משלו; 33 יצירות נפרדות פרי עטו שרדו עד ימינו. מלחיני וירלאי אחרים הם ז'האנו דה ל'אסקרואל (Jehannot de l'Escurel), מן המוקדמים ביותר (נולד ב-1304), וגיום דופאי (1400 בקירוב - 1474), מן האחרונים שבמלחיני הווירלאי.

באמצע המאה ה-15, חלה התרחקות ברורה בין צורת השיר למוזיקה, ונכתבו דוגמאות רבות של צורה זו (כמו גם הבלדה והרונדו), שלא נועדו למוזיקה מלכתחילה, או שהמוזיקה שנכתבה להן לא שרדה.

דוגמאות
-------

"Douce Dame Jolie" by Guillaume de Machaut

Douce dame jolie,
Pour dieu ne pensés mie
Que nulle ait signorie
Seur moy fors vous seulement.
Qu'adès sans tricherie
Chierie
Vous ay et humblement
Tous les jours de ma vie
Servie
Sans villain pensement.
Helas! et je mendie
D'esperance et d'aïe;
Dont ma joie est fenie,
Se pité ne vous en prent.
Douce dame jolie,
Pour dieu ne pensés mie
Que nulle ait signorie
Seur moy fors vous seulement.
English Example:

"People I Once Knew" by Eric Armentrout

Thinking back a few
Years, three, maybe two,
I'd say,
On Fifth Avenue
Stood my house of blue
And gray.
Neighbors (I had a few)
Were friends that I knew
would stay.
But to my dismay
They all moved away
from me.
I don't know where they
Are living today,
You see,
But I do still pray
They'll come back someday
To me.

דוגמה עברית
-----------

היה היו זמנים
שלוש, ארבע שנים
אחורה, כך אחשוב,
היו לי אז שכנים,
טובים, נאמנים,
מעבר לרחוב.
היו להם בנים,
שרים ומנגנים,
נעים היה וטוב.
אך בסגריר רטוב
באו גובי החוב
אל בית המשפחה.
כמו שקורה לרוב,
עזבו את הרחוב
וכל זכרם נמחה.
אך אני מקווה עוד לטוב,
אולי ישולם זה החוב
וישובו אלי בשמחה.

קישורים חיצוניים
----------------

ויקישיתוף מדיה וקבצים בנושא **וירלאי** בוויקישיתוף
* וירלאי, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007541439905171
* BnF: cb125284342 (data)
* LCCN: sh85143737
* SUDOC: 034538089

 |
**וירוס: המשחק** הוא משחק וידאו מסוג אקשן/אסטרטגיה שפותח על ידי הסטודיו הישראלי קידום מולטימדיה ושווק על ידי Sir-Tech. שלבי המשחק מתרחשים בכונן הקשיח של המשתמשים כאשר הקבצים והתיקיות מיוצגים כחדרים בתלת מימד דרכם יכול השחקן לנווט.

סיכום
-----

מטרת המשחק היא להילחם נגד 'וירוסים' שפלשו למבנה התיקיות והקבצים של המשתמשים. המשחק והפרסום שלו כללו אזהרות המזכירות לשחקן ש"זהו רק משחק", ושהמשחק אינו גורם לקובצי המחשב נזק בפועל. קובצי התמונות של המשתמש שימשו כטקסטורה של הקירות וקובצי הקול היוו את מוזיקת הרקע.

ביקורות
-------

הביקורות המרכזיות היו בעיקרן שליליות. GameSpot טען ש"לווירוס יש את כל התכונות של משחק אשר לעולם לא ממש מתחברות".

Next Generation ביקר את גרסת ה-PC של המשחק עם דירוג של שני כוכבים מתוך חמישה וציין כי "הוא כמעט בלתי שחיק. תוסיפו עוד כוכב אחד אם תמצאו את הטלאי."

פרסום
-----

קמפיין פרסום מעין-ויראלי למשחק החל-אחד מהראשונים בתחומו. הפרסום, נקרא "Russ", נצפה בתצורה של קובץ להורדה מסוג EXE. כשהקובץ הורץ נוצרה תצוגה מלאה של שולחן העבודה של המשתמש. בשלב זה החלה התוכנה לדמות מחיקה של תיקיות. כאשר תהליך זה הסתיים החלה להופיע הודעה מוקלדת שאומרת "תודה לאל שזהו רק משחק". מסך עם פרטים אודות רכישת המשחק הופיע ולאחר מכך התצוגה חזרה לשולחן העבודה. אף נזק לא נגרם למחשב במהלך הפרסום. הפרסום הזה לא התקבל ברוח טובה, בעיקר בגלל שיטת ההפחדה שהייתה מעורבת בו.

הערות שוליים
------------

1. ↑  Virus: The Game for Windows (1997), MobyGames
2. ↑  danooct1 משחק ביוטיוב, ‏Nov 27, 2014
3. ↑  Virus: The Game at MobyGames
4. ↑  . Finals, **Next Generation** No. 40. Imagine Media. April 1998, עמ' 108-109
צפרדע חץ זהובה בצבע ירוק-צהוב.
**צפרדע חץ זהובה** (שם מדעי: *Phyllobates terribilis*; משמעות השם המדעי: "מטפס עצים קטלני") היא מין של צפרדע ממשפחת הדנדרובטיים, המכונות גם צפרדעי חץ הרעל על שם רעלם החזק ששימש את האינדיאנים במשיחת חצים מורעלים. צפרדע זו אנדמית לחופי האוקיינוס השקט של קולומביה. צפרדע זו היא המין בעל הרעלן הקטלני ביותר במשפחתה ואחת מהחיות הרעילות הקטלניות ביותר בעולם.

הצפרדע בעלת צבעים זהובים. היא בעלת גוף קטן שאורכו 55 מ"מ בממוצע. רגליה הארוכות עוזרות לה לקפץ ומצוידות בכריות לאחיזה המאפשרות טיפוס על צמחים. יש לה שיניים קטנות בלסתה. הצפרדע פעילה בשעות היום ומבלה רוב זמנה על צמחייה בקרקע היער. בניגוד לרוב הצפרדעים חיה בחבורות של 2–6 פרטים.

צפרדעים אלו ניזונות מחרקי יער שונים כמו נמלים, טרמיטים וחיפושיות, שחלקם רעילים. הצפרדע משתמשת בארס של החרקים על מנת להפוך בעצמה לרעילה ומסוכנת לאויביה.

הצפרדע חיה בטבע רק בחופי האוקיינוס השקט של קולומביה, בעיקר ביערות גשם לחים.

לצפרדע שלושה מופעים:

* ירוק מנטה: גוון המופיע בקרב רוב הצפרדעים בשבי. עשוי להיות אף בהיר יותר.
* צהוב: גוון הנע בין צהוב בהיר לצבע זהב. ייתכן שצפרדעים אלו שייכות למין *Phyllobates bicolor*.
* כתום: צפרדעים בגוון זה נדירות יחסית. צבען נע בין כתום מתכתי לכתום-צהוב.

קישורים חיצוניים
----------------

ויקישיתוף מדיה וקבצים בנושא **צפרדע חץ זהובה** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ADW
* ARKive
* ITIS
* NCBI
* GBIF
 |

* צפרדע חץ זהובה באתר joshsfrogs

הערות שוליים
------------

1. ↑  צפרדע חץ זהובה באתר הרשימה האדומה של IUCN
**צפעון יער נקוד** (שם מדעי: *Bothriopsis taeniata*) הוא מין ממשפחת הצפעיים החי באמריקה הדרומית ביערות הגשם שם הוא נפוץ בעיקר בין ענפי העצים. הנחש ירוק ומוסווה ביותר כמו העלים ביער.

מאפיינים
--------

רוב הצפעונים באורך של 100 ס"מ אך יכולים להגיע ל-175 ס"מ במרבי. הזנב בנוי ללפיתת ענפים והוא תופס הרבה מאורך הנחש. הצבע הכללי הוא מאפור בהיר, צהוב וירוק אך הצעירים שחורים או אפורים כהים בעיקר - דבר הנועד להזהיר טורפים כמו ההרפיה שהם ארסיים. על הגב ישנה שורה של קשקשים לבנים קטנים.

צפעון זה חי ביער האמזונאס במדינות: אקוודור, קולומביה, ונצואלה, גיאנה, סורינאם, גינאה הצרפתית, ברזיל, פרו ובוליביה. הוא חי על העצים וניזון מטרף מטפס כמו סנאים, עופות וזוחלים אחרים. הוא מעדיף להיות בחופת הצמרות שם הוא יכול להתחמם בשמש הטרופית ללא הפרעה.

גלריה
-----

* 
* 
*

קישורים חיצוניים
----------------

ויקישיתוף מדיה וקבצים בנושא **צפעון יער נקוד** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* ADW
* ITIS
* NCBI
 |

הערות שוליים
------------

1. ↑  צפעון יער נקוד באתר הרשימה האדומה של IUCN
**צפעוני ההרים** (שם מדעי: ***Atheris***) הוא סוג של נחשים ארסיים ממשפחת הצפעיים החיים באזורים טרופיים ברחבי אפריקה שמדרום לסהרה, למעט באפריקה הדרומית.

צפעונים אלה דומים במראם למספר צפעוני גומה שוכני עצים כמו צפעון הדקל, והם בעלי מבנה גוף לופתני עם קשקשים קרניים, צבעים ירוקים עד צהובים, ראש ומפתן לסת רחב ועיניים גדולות בעלות "קרניים" קטנות מעליהם. הם חשים בעזרת לשונם המפוצלת את סביבתם ואת מזונם הקרוב. הם קטנים יחסית באורך 40 עד 78 ס"מ. הם משריצי צאצאים חיים.

הצפעונים מצויים בעיקר ביערות הגשם של מרכז ומערב אפריקה, בהם הם מטפסים על העצים ואורבים ליצורים קטנים מהם כמו צפרדעים, לטאות ומכרסמים ואף עופות מנמיכי עוף.

הצפעונים הורגים את טרפם בעזרת ארס חזק מורכב מהמוטוקסין. ארס זה יכול להשפיע על האדם ולגרום לנפיחויות, דימומים ופגיעה בקרישת דם, מה שלעיתים מסתיים במוות.

מינים
-----

* *A. acuminata*
* *A. anisolepis*
* *A. barbouri*
* *A. broadleyi*
* *A. ceratophora*
* צפע שיחים מערבי (*A. chlorechis*)
* *A. desaixi*
* *A. hirsuta*
* *A. hispida*
* *A. katangensis*
* *A. mabuensis*
* *A. matildae*
* צפע שיחים ניטצי (*A. nitschei*)
* *A. rungweensis*
* *A. squamigera*
* *A. subocularis*

קישורים חיצוניים
----------------

ויקישיתוף מדיה וקבצים בנושא **צפעוני ההרים** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* ADW
* ITIS
* NCBI
* GBIF
 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007574814405171

 |
**יֵנֶה הוּבַּאי** (בהונגרית: **Hubay Jenő**; ‏15 בספטמבר 1858, בודפשט – 12 במרץ 1937) היה כנר, מלחין ומורה למוזיקה הונגרי ממוצא גרמני.

ביוגרפיה
--------

הובאי נולד למשפחת מוזיקאים ממוצא גרמני. שמו היה אז אויגן הובר Eugen Huber. אביו היה קרל הובר, יליד הכפר וריאש (אנ') בצפון החבל באנאט, ושם אמו היה לואיזה סברה-Luiza Szevera, אישה ממוצא איטלקי מפשט. סבו, מיכאל הובר, היה מורה למוזיקה דתית (Kantorlehrer) בווריאש.
בשנות העשרים לחייו, כשחי בעולם דובר צרפתית, בחר אויגן הובר לאמץ לו גרסה הונגרית לשמו, ינה הובאי.

הובאי למד נגינה בכינור ומוזיקה אצל אביו, קרל, ששימש ככנר ראשון בבית האופרה הלאומי של הונגריה וכמורה באקדמיה למוזיקה ע"ש פרנץ ליסט. את הופעתו הפומבית הראשונה נתן הובאי בגיל 11, בנגינת קונצ'רטו.

בגיל 13 יצא הובאי ללמוד בברלין. הוא שהה שם חמש שנים, כתלמידו של יוזף יואכים. בשנת 1878, על פי עצתו של פרנץ ליסט, הופיע בפעם הראשונה בפריז וזכה להצלחה רבתי. בקהל ישב אותו ערב אנרי וייטאן, שהובאי קשר עמו ידידות אינטימית והיה לתלמידו. בשנת 1882 התמנה הובאי לראש המחלקה ללימודי כינור במכון למוזיקה של בריסל. בשובו להונגריה בשנת 1886 החליף את אביו בתפקיד מנהל האקדמיה למוזיקה ע"ש פרנץ ליסט בבודפשט.
ינו הובאי נשא לאשה בת למשפחת הרוזנים צמבריאן.

הוראה
-----

בין תלמידיו החשובים של הובאי, מלבד יוזף סיגטי ואנדרה גרטלר, היה גם יוג'ין אורמנדי שפנה בהמשך לניצוח) ועדן פרטוש. הוא לימד גם כנרות רבות, ביניהן שטפי גייר, ילי אראניי (אחייניתו של יואכים) ואילונה פהר, כנרת יהודייה, ניצולת שואה, שעלתה לישראל אחרי מלחמת העולם השנייה והייתה למורה לכינור, שהוציאה כמה מטובי הכנרים בעולם.

נגינה
-----

כסולן, זכה הובאי לשבחים מפי וייטאן, יוהנס ברהמס ורבים אחרים. כנגן מוזיקה קאמרית הקים שתי רביעיות מיתרים, אחת בתקופת שהותו בבריסל ואחת בשנותיו בבודפשט. כלי הנגינה האהוב עליו היה סטרדיוואריוס.

הלחנה
-----

בניגוד למורו, יואכים, שתפוקתו כמלחין הייתה קטנה יחסית, הובאי חיבר ארבעה קונצ'רטי ומספר רב מאוד של יצירות אחרות. ביצירותיו הוא עושה שימוש בנושאים מתוך מוזיקת צוענים הונגרית, וקטעי "הרוח הקלה" שלו
כמו נועדו להמשיך את מסורת הרומנטיקנים הגרמנים, כגון פליקס מנדלסון ורוברט שומאן, ויש בהם תווי היכר משותפים לסגנון החיבור של חברו לנגינת מוזיקה קאמרית, הצ'לן דויד פופר.

היצירה המפורסמת והמנוגנת ביותר של הובאי היא **"בואי קאטי" (Hejre Kati)** לכינור ותזמורת. היצירה מתחילה בקצב איטי וממשיכה במנגינה סוערת ומהירה בקצב הצ'ארדש.

קישורים חיצוניים
----------------

ויקישיתוף מדיה וקבצים בנושא **ינה הובאי** בוויקישיתוף

* ינה הובאי, במסד הנתונים הקולנועיים IMDb (באנגלית)
* ינה הובאי, באתר ספוטיפיי
* ינה הובאי, באתר AllMusic (באנגלית)
* ינה הובאי, באתר MusicBrainz (באנגלית)
* ינה הובאי, באתר Discogs (באנגלית)
* Hejre Kati, סרטון באתר יוטיוב
* ינה הובאי, באתר "Find a Grave" (באנגלית)
* ינה הובאי, באתר אנציקלופדיה בריטניקה (באנגלית)

הערות שוליים
------------

1. ↑  פרנץ מץ - על המלכה אליסאבטה של רומניה והמוזיקה

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007285261605171
* BNE: XX1684163
* BnF: cb148166937 (data)
* CiNii: DA07679163
* GND: 117029637
* ISNI: 0000 0001 0906 3073
* LCCN: n85119442
* MusicBrainz: 6b97c955-d4e2-4de6-82c5-44c562cd9f98
* NKC: jn20000703108
* NTA: 136578985
* SELIBR: 341414
* SNAC: w6jq1f34
* SUDOC: 080080677
* Trove: 1096331
* VIAF: 59349995
* WorldCat: lccn-n85119442

 |
**מצר פיקוק** (באנגלית: **Peacock Sound**) הוא מצר ים רחב, מכוסה קרח, המפריד בין האי ת'רסטון לבין חוף אייטס בארץ אלזוורת', שבאנטארקטיקה.

חלקו המערבי של מדף הקרח אבוט מכסה את המצר, ולכן לא ניתן להפליג בו.

אורכו של המצר 216 קילומטרים, ורוחבו 64 קילומטרים.

היסטוריה
--------

### גילוי ומיפוי המצר

המצר התגלה על ידי השירות האנטארקטי של ארצות הברית, בטיסות שהמריאו מספינת צי ארצות הברית בר (USS *Bear*) בפברואר 1940.

המצר מופה בהתבסס על תצלומי אוויר שצולמו על ידי צי ארצות הברית, במסגרת מבצע קפיצה לגובה, בדצמבר 1946.

בתחילה סברו כי האי ת'רסטון הוא חצי אי, המחובר לארץ אלזוורת' (וכי מצר פיקוק הוא למעשה שני מפרצים משני צידי חצי האי). רק בעקבות חקר של משלחת צי ארצות הברית לחקר ים בלינגסהאוזן (USN Bellingshausen Sea Expedition) בפברואר 1960 התברר כי המצר גובל בכל חופו הדרומי של האי ת'רסטון (היינו שאכן מדובר באי ובמצר ים, ולא בחצי אי ובשני מפרצים).

### מקור השם

המצר נקרא על שם הסלופ המלחמתי פיקוק (אנ') שהפליגה יחד עם הסקונר פלאיינג פיש (אנ') בפיקודו של קפטן ויליאם לברת' הדסון (William L. Hudson) בין השנים 1838–1842, במסגרת משלחת החקר של ארצות הברית, ואשר חקר את קצה משטח הקרח שמצפון לאי ת'רסטון במרץ 1839.

לקריאה נוספת
------------

• Defense Mapping Agency 1992, **Sailing Directions (planning Guide) and (enroute) for Antarctica**, P 382
• Andrew J. Hund, **Antarctica and the Arctic Circle: A Geographic Encyclopedia of the Earth's Polar Regions**, P 374
• M.J. Hambrey, P.F. Barker, P.J. Barrett, V. Bowman, B. Davies, J.L. Smellie, M. Trantern, **Antarctic Palaeoenvironments and Earth-Surface Processes**, P 242
• Gohl, K. (2010): **Tectonics and ice sheet dynamics of West Antarctic margins**, EGU General Assembly, ViennaMay .
• Gohl, K. D. Teterin, G. Eagles, G. Netzeband, J. W. G. Grobys, N. Parsiegla, P. Schlüter, V. Leinweber, R. D. Larter, G. UenzelmannNeben, and G. B. Udintsev (2007), **Geophysical survey reveals tectonic structures in the Amundsen Sea embayment, West Antarctica**, in Antarctica: A Keystone in a Changing World – Online Proceedings of the 10th ISAES, edited by A. K. Cooper and C. R. Raymond et al. USGS Open-File Report 2007-1047, Short Research Paper 047, 4 p.; doi:10.3133/of2007-1047.srp047
• Katharina Hochmuth and Karsten Gohl, **Glaciomarine sedimentation dynamics of the Abbot glacial trough of the Amundsen Sea Embayment shelf, West Antarctica**, Geological Society, London, Special Publications, 381, 233-244, 24 July 2013,

קישורים חיצוניים
----------------

* מצר פיקוק באתר הסקר הגאולוגי של ארצות הברית
* מצר פיקוק באתר הגאזט האנטארקטי המשווה SCAR של ממשלת אוסטרליה
* מצר פיקוק באתר marineregions
* מחשבון מרחקים - המרחק ממצר פיקוק לאתרים סמוכים
* תחזית מזג אוויר עדכנית ארוכת טווח עבור מצר פיקוק

הערות שוליים
------------

1. ↑  גאזט השמות האנטארקטיים הרשמי של ארצות הברית
2. 1 2 3 4 5 6 7 8  מידע גאוגרפי והיסטורי
סמל המועדון
**מועדון המטפסים השווייצרי** או **המועדון האלפיני השווייצרי** (בגרמנית: **Schweizer Alpen-Club**, בצרפתית: **Club Alpin Suisse**, באיטלקית: **Club Alpino Svizzero**, ברומאנש: **Club Alpin Svizzer**) הוא מועדון מטפסי ההרים הגדול ביותר בשווייץ.

המועדון נוסד בשנת 1863 בעיר אולטן (Olten) שבקנטון זולותורן, ומכיל (נכון לשנת 2006) 111 מחלקות ובהן למעלה מ 110,000 חברים. (כולל החברים הבריטים באיגוד)

המועדון מפעיל בקתות באתרים רבים בהרי האלפים בהן ניתן לרכוש מזון וציוד ובחלקם ניתן גם ללון.

היסטוריה
--------

המועדון האלפיני השווייצרי היה המועדון הראשון שהוקם באירופה לאחר הקמת המועדון האלפיני שהוקם בלונדון בשנת 1857, אחד המייסדים והנשיא הראשון של המועדון היה ד"ר מלכיור אולריך, מייסד מפורסם נוסף היה גוטליב סמואל סטנדר, והאסיפה הראשונה התקיימה בעיר אולטן.

עקב מספרם הגדל של מטפסי ההרים נוצר צורך להקל את טיפוס ההרים בשווייץ, ולמעשה עד הקמתם של בקתות האלפים על ידי המועדון, האופציה היחידה של המטפסים הייתה לבנות מחנות ארעיים בשטח או לישון תחת סלעים מזדמנים, ותמיד נאלצו לסחוב עימם כמויות גדולות של מזון ועצי הסקה, ובמשך עשרים וחמש השנים הראשונות לפעילותו בנה המועדון 38 בקתות במקומות שונים בהרי האלפים, בהם יכלו המטפסים ללון, ולמצוא עצי הסקה ולעיתים אף מזון.

ראו גם
------

* טיפוס הרים
* מועדון המטפסים הישראלי

קישורים חיצוניים
----------------

ויקישיתוף מדיה וקבצים בנושא **מועדון המטפסים השווייצרי** בוויקישיתוף
* אתר האינטרנט הרשמי של מועדון המטפסים השווייצרי
* אתר התאחדות החברים הבריטיים במועדון

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb124047392 (data)
* GND: 1013337-9
* HDS: 016457
* ISNI: 0000 0001 1089 7585
* LCCN: n84128093
* SUDOC: 067106730
* VIAF: 132389126
* WorldCat: lccn-n84128093

 |
**אהרון לילנד שפירו** (באנגלית: **Aaron Leland Sapiro**;‏ 1884 – 1959) היה עורך דין יהודי-אמריקאי.

נולד באוקלנד (קליפורניה) בשנת 1884 למשפחה יהודית. למד משפטים והתמחה בדיני חברות.

כעורך דין נתן ייעוץ משפטי להקמת תאגידים חקלאיים, וגיבש מתווה לייעול תהליך מכירת תוצרת חקלאית בארצות הברית, בעיקר בקליפורניה, אשר אומץ על ידי האגודה האמריקאית לשיווק תוצרת חקלאית.

המתווה שיזם שפירו, שכונה "תוכנית שפירו" או "תוכנית קליפורניה", הופעל בסופו של דבר על ידי קרוב למיליון חקלאים ברחבי ארצות הברית, ושפירו תואר בעיתון הניו יורק טיימס כ"מנהיג המהפכה החקלאית הגדולה ביותר בזמן המודרני".

כאשר פרסם הנרי פורד את ספרו האנטישמי "היהודי הבינלאומי", בו יוחד פרק ל"השתלטות היהודים על התוצרת החקלאית בארצות הברית" תוך התמקדות בפועלו של שפירו, תבע שפירו את פורד על לשון הרע, והאחרון נאלץ לפרסם התנצלות על הערותיו בספר באמצעות לואי מרשל.

נפטר בקליפורניה בשנת 1959.

קישורים חיצוניים
----------------

* Aaron Sapiro - Cooperative Hall of Fame
* אהרון שפירו, באתר "Find a Grave" (באנגלית)

הערות שוליים
------------

1. ↑   Stock Maven - Business and the Holocaust - Power, Ignorance, and Anti-Semitism: Henry Ford and His War on Jews by Jonathan R. Logsdon

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007283583905171
* GND: 1027672957
* VIAF: 56220584
* WorldCat: viaf-278091908

 |
**מועדון התיירות של צרפת** (בצרפתית: **Touring Club de France**) היה מועדון חברים צרפתי לפיתוח הספורט והטיילות. 

האגודה נוסדה ב-26 בינואר 1890, בניי-סיר-סן, על ידי קבוצת חובבי אופניים בראשות פול דה ויוי. הם היו מאוכזבים מכך שהתאחדות רוכבי האופניים הצרפתית הייתה ממוקדת בתחרויות בלבד, ושאפו לחקות את הדגם הפתוח לכל של מועדון חובבי האופניים הבריטי, שטיפח טיולי פנאי רגועים ושימוש באופניים לתחבורה יום-יומית. ב-30 בנובמבר 1907 הם הוכרו כאגודה לתועלת הציבור.

"מועדון התיירות" פעל, בין היתר, להציב כ-30,000 תמרורים בשבילים בתוככי צרפת; סייע, לאחר מלחמת העולם הראשונה, בהקמת קו אבני הדרך שסימנו את החזית המערבית; הוציא עלונים, ספרים ומפות מרובים לתיירים וטיילים; ארגן מחנות קיץ, והעניק פרסים כספיים לקובעי שיאים בתחומי הטיילות הספורטיבית, כמו מטפסי הרים. ערב מלחמת העולם השנייה, היו לו כ-700,000 חברים. ב-11 ביולי 1966 ייסד מועדון התיירות של צרפת את איגוד רמפאר, איגוד של עמותות לשימור אתרי מורשת ולחינוך עממי.

בהדרגה, מספר החברים קטן והמועדון נקלע לקשיים כספיים. הוא נסגר ב-23 באוקטובר 1983.

קישורים חיצוניים
----------------

ויקישיתוף מדיה וקבצים בנושא **מועדון התיירות של צרפת** בוויקישיתוף
* THE TOURING CLUB DE FRANCE AND HOW IT AIDS THE TRAVELLER  (באנגלית)
* ספרים שהוצאו לאור על ידי מועדון התיירות של צרפת (בצרפתית)
* Voyage, voyage,... Le tourisme sans son ministère les marchands et le touring-club de France aux commandes, de la belle époque à la Seconde guerre mondiale (בצרפתית)

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb14022379q (data)
* ISNI: 0000 0001 0656 418X
* LCCN: n87130921
* SUDOC: 026427826
* VIAF: 122063250
* WorldCat: lccn-n87130921

 |
**יוזף קרליבך שולה** (בגרמנית: **Joseph carlebach schule**) הוא בית הספר היהודי היחיד בהמבורג. בית הספר שייך לקהילת המבורג, וממוקם במקום בו הייה "תלמוד-תורה ריאלשולה" לפני מלחמת העולם השנייה. במקום ישנו מטבח כשר לחברי הקהילה ובו ממוקמים גם משרדי הקהילה.

היסטוריה
--------

לאחר שכבר היו בהמבורג בתי ספר יהודיים קטנים יותר, נוסד ב-1805 בית הספר "תלמוד תורה" כבית הספר היהודי למהדרין הראשון בהמבורג. השיעורים היו ללא תשלום. בית הספר סיפק בחינם ביגוד ומזון לתלמידיו. מ-1821 עד 1849 היה המנהל אייזק ברנייס, שעשה רפורמה יסודית בבית הספר והנהיג גם מקצועות חילוניים. מאז, גם גרמנית, גאוגרפיה והיסטוריה של הטבע היו בתוכנית הלימודים. במהלך המאה ה-19 בית הספר התמקם ברחוב גרינדלהוף ושם הוא נמצא עד היום.

סגירת כל בתי הספר היהודיים בגרמניה ב-30 ביוני 1942 משמעה גם את סיום בית הספר תלמוד תורה. רוב 28 המורים ולאחרונה 343 תלמידים שלמדו בבית הספר או לימדו בו בשנת 1942 גורשו ונפלו קורבן לשואה. רק 76 תלמידים ושלושה מורים שרדו.

בשנת 2007 חזר בית הספר לפעול כרגיל לאחר 68 שנים. הוא נקרא ע"ש יוזף קרליבך, הרב הראשי האחרון של המבורג ומורה בבית הספר.

ראו גם
------

* יוסף קרליבך
* קהילת יהודי המבורג

קישורים חיצוניים
----------------

* Talmud-Tora-Schule באתר ויקיפדיה (בגרמנית)

הערות שוליים
------------
**קלייר קונר מקסקיל** (באנגלית: **Claire Conner McCaskill**; נולדה ב-24 ביולי 1953) היא פוליטיקאית אמריקאית חברת המפלגה הדמוקרטית, שכיהנה כסנאטורית מטעם מדינת מיזורי מ-2007 עד 2019. לפני כן כיהנה כמבקרת הכללית של מיזורי. ב-2018 הפסידה בבחירות לסנאט של ארצות הברית מטעם מיזורי, וכהונתה הסתיימה ב-3 בינואר 2019, עם כינוס הקונגרס ה-116 של ארצות הברית.

ביוגרפיה
--------

מקסקיל, בתם של ויליאם ובטי לבית וורד, נולדה וגדלה במחוז רולה שבמיזורי. היא גדלה בעיירה קטנה במדינה עד שלבסוף עברה להתגורר בעיר קולומביה. ב-1975 סיימה תואר ראשון במדע המדינה באוניברסיטת מיזורי. ב-1978 סיימה תואר ראשון במשפטים מבית הספר למשפטים באוניברסיטה. עוד לפני התואר הראשון, ב-1974, למדה בתוכנית ליוזמה פוליטית וכלכלית באוניברסיטת ג'ורג'טאון. ב-1982 נבחרה לייצג שכונה בקנזס סיטי בבית הנבחרים המדינתי של מיזורי, שם שירתה עד שנת 1989.

לאחר מכן, פרט לשלוש שנים שעבדה בשוק הפרטי כעורכת דין בשנים 1989–1991, עבדה מקסקיל בשוק הציבורי מאז סיום לימודי המשפטים שלה. היא התמחתה במשך שנה כפקידה בבית המשפט לערעור של מיזורי למחוז המערבי, הממוקם בקנזס סיטי. שם שירתה כתובעת של מחוז ג'קסון בשנים 1993–1998. לאחר שנבחרה למשרה ב-1998, שירתה משנת 1999 ועד 2007 כמבקרת הכללית של מדינת מיזורי. בשנת 2004 החליטה להתמודד על משרת מושל מיזורי. היא הביסה את המושל המכהן של המדינה בפריימריז הדמוקרטים, והפכה לאדם הראשון שמדיח מושל מכהן בהיסטוריה של המדינה. אולם, היא הפסידה ליריבה הרפובליקני בבחירות הכלליות, ברוב צמוד של 51% מול 48%.

ב-2006 התמודדה לסנאט וקיבלה את מועמדות מפלגתה בפריימריז הדמוקרטים. בבחירות בנובמבר הביסה את יריבה הרפובליקני, אשר היה סנאטור מכהן, לאחר בחירות צמודות. ב-2012 התמודדה על כהונה שנייה מול הרפובליקני טוד אייקין. עד חודשי הקיץ של אוגוסט 2012, הסקרים הראו על מרוץ צמוד ומותח בין שני המועמדים. אולם, בעימות טלוויזיוני ב-12 באוגוסט, אמר אייקין כי "נשים אשר עברו 'אונס לגיטימי' בקושי חוו הריון עקב אונס זה". האמירה השנויה במחלוקת חוללה הדים וספגה ביקורת מצד שתי המפלגות. האמירה פגעה בו קשות בקרב המצביעים ובפרט בקרב נשים, ועקב כך הוא הפסיד בבחירות הכלליות ברוב גדול, כאשר מקסקיל ניצחה וקיבלה 54.7% ממניין הקולות לעומת 39.2% לאייקין.

בסנאט שירתה מקסקיל בוועדות רבות, בהן הוועדה לשירותים צבאיים, ועדת המסחר, המדע והתחבורה, הוועדה לביטחון המולדת ועניינים ממשלתיים (שם שירתה יו"ר בתת-ועדה), וכן בוועדה המיוחדת להזדקנות. מקסקיל ליברלית בדעותיה, וכן תומכת נלהבת של זכויות נשים ושל פמיניזם. בבחירות לסנאט של ארצות הברית ב-2018 הפסידה למועמד הרפובליקני, התובע הכללי של מיזורי ג'וש האולי, בפער של 45.5% מול 51.5%.

מקסקיל היא גרושה ואם לשלושה ילדים. היא קתולית באמונתה.

קישורים חיצוניים
----------------

ויקישיתוף מדיה וקבצים בנושא **קלייר מקסקיל** בוויקישיתוף
* קלייר מקסקיל, ברשת החברתית פייסבוק
* קלייר מקסקיל, ברשת החברתית טוויטר
* קלייר מקסקיל, ברשת החברתית אינסטגרם
* קלייר מקסקיל, סרטונים בערוץ היוטיוב
* קלייר מקסקיל, באתר אנציקלופדיה בריטניקה (באנגלית)
* קלייר מקסקיל באתר הסנאט
* קלייר מקסקיל באתר המדריך הביוגרפי של הקונגרס של ארצות הברית (באנגלית)

הערות שוליים
------------

1. ↑  Siegel, Elyse (6 בנובמבר 2012). "McCaskill Wins". *Huffington Post*. `{{cite news}}`:  (עזרה)

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0000 4094 7304
* LCCN: n2005046312
* SNAC: w6mh8dvs
* US Congress: M001170
* VIAF: 38784281
* WorldCat: lccn-n2005046312

 |
**מועדון מוסקווה** (באנגלית: **The Moscow Club**) הוא רומן הביכורים של ג'וזף פיינדר, בעל תואר ראשון בלימודי רוסיה באוניברסיטת ייל ותואר שני בחקר רוסיה באוניברסיטת הרווארד.

תקציר עלילה
-----------

שנת 1991. המלחמה הקרה הסתיימה. צ'רלי סטון הוא אנליסט מבריק של מחלקה חשאית בסוכנות הביון המרכזית שעשה לעצמו שם בשיא המלחמה הקרה. מומחיותו נדרשת לאחר שנמצאת קלטת סודית ביותר שעשויה לבשר על הפיכה בקרמלין והוברחה מברית המועצות על ידי מודיע שנרצח על ידי הק.ג.ב. ושימש כנהג לאחד מחברי הפוליטביורו. סטון מעריך כי לא רק שמתקיים מאבק כוח אמיתי ואלים מאוד, אלא שהמזימה עשויה להיות קשורה לתעלומה ישנה הכרוכה במאסר של אביו של סטון עצמו, אלפרד, שנאסר בימי המקארתיזם.

עד מהרה סטון מוצא את עצמו במרכזה של קונספירציה אחרת - ממוסגרת לרצח זוועתי. ללא הוכחה לחפותו, סטון נכנס למשחק מפחיד של חתול ועכבר שמוביל אותו ברחבי הארצות הברית, אירופה, ולבסוף, לברית המועצות. שם, ייאלץ להתמודד עם קבוצת מקורבים בקרמלין שהאג'נדה האכזרית שלהם מאיימת לשבש את מאזן הכוחות השברירי בעולם. זאת במאבקו מול קבוצת הקושרים שמנסה לשמר את ברית המועצות בכך דרך והמכנה עצמה "מועדון מוסקבה".

קישורים חיצוניים
----------------

* "מועדון מוסקבה", באתר סימניה
**מועדון הסקי המוסקבאי** (ברוסית: **Московский клуб лыжников**, בראשי תיבות "МКЛ"), הייתה אגודת ספורט גדולה, שהתקיימה בשנים 1895–1923, בהמשך הפכה לאגודת צסק"א.

היסטוריה
--------

הופעתו של המועדון קשורה לרוכבי אופניים. חברי מועדון האופניים המוסקבאי יכלו לצאת לרכיבה רק בקיץ. סקי הפך לתחלופה חורפית. הצטרפו אליהם כמה רוכבים פינים ושוודים. בחורף 1894–1895 התארגן מועדון סקי של 20 איש. באביב 1895 אושרה האמנה וב־16 (29) בדצמבר 1895 נחנך מועדון הסקי במוסקבה, עם אישור האמנה. בראש המועדון עמד איוואן רוזליאקוב משנת הקמתו עד 1899.

ב-17 בדצמבר 1895 נפתחה תחנת הסקי המרכזית של המועדון "פטרובסקאיה", שנמצאה בבית פרטי שכור באזור פארק פטרובסקי - המועדון עצמו היה ממוקם בביתן קיסרי, וגולשים התחרו בשטח הסמוך. עד מהרה הופיעה תחנת הסקי השנייה "סוקולניצ'יה" בסטרומינקה.

בשנת 1901 אנשים עזבו את המועדון במטרה ליצור ארגון ספורט חדש, אשר נקרא OLLS. באביב 1909 נוצר מועדון כדורגל, כמו ב- OLLS, שם הייתה גם קבוצת הכדורגל שהוקמה בשנת 1910. המועדון לקח חלק בליגה המוסקבאית מאז 1911. אחד משחקניה הידועים היה פיודור רימשה.

בשנת 1923 הוא הפך למועדון המרכזי על שם האינטרנציונל הקומוניסטי.

ראו גם
------

* OLLS

הערות שוליים
------------

1. 1 2  А. Морозов Лыжебежцы // Московский Журнал, 21.06.2020
2. ↑  История лыжного спорта // ski.ru
3. ↑  From Shiryaevo Field to Neskuchny Garden: Moscow’s landmark football locations // Mos.ru, 8.11.2019
4. ↑  А. Морозов Лыжебежцы // Московский Журнал, 21.06.2020
עוברים ושבים מול חנות הרודס בלונדון, 1909.
**האופנה במדינות המערב בעשור הראשון של המאה ה-20** התאפיינה בהמשך ייצור הביגוד האלגנטי שהיה פופולרי בשנות ה-90 של המאה ה-19. מגמות אופנה בולטות בעשור כוללים צווארונים גבוהים ונוקשים לגברים, כובעים רחבים לנשים, ותסרוקות "Gibson Girl".

אופנת נשים בעשור הראשון של המאה ה-20
------------------------------------

### עליית אופנת ההוט קוטור

פרק זה לוקה בחסר. אנא תרמו לוויקיפדיה והשלימו אותו. 
### כובעים ותסרוקות

תסרוקות בסגנון "נערת גיבסון" אשר היו פופולריים במהלך העשור
כובעים גדולים עם שוליים רחבים הפכו פופולריים באמצע העשור, ולרוב היו מעוטרות בנוצות, או מעוטרים בסרטים ובפרחים מלאכותיים.

שיער ארוך וגלי אשר נערם על ראשי נשים לתסרוקת מנופחת, פומפדור או בצ'יגנון ("מפל של תלתלים") בהשראת "נערת גיבסון" היו תסרוקות אופנתיות במשך העשור.

תמונות שמציגות מגמות בולטות באופנה במהלך העשור

* 1901 1901
* 1902 1902
* 1903 1903
* 1904 1904
* 1905 1905
* 1905 1905
* 1906 1906
* 1907 1907
* 1909 1909
* 1909 1909

אופנת גברים בעשור הראשון של המאה ה-20
-------------------------------------

באופן כללי, סגנונות האופנה של גברים בעולם המערבי לא השתנו רבות מן העשור הקודם. השיער היה בדרך כלל קצר. זקנים היו פחות מחודדים מבעבר, והקצוות של השפמים הארוכים היו מגולגלים מעט לעיתים קרובות. 

### אביזרים נלווים

כובעי צילינדר ממשי המשיכו להיות פופולריים בקרב אנשים מהמעמד הגבוה בעולם המערבי. כובעי קש שטוחים וכובעים פדורה היו פופולרים יותר מבעבר. אנשים מכל המעמדות, במיוחד מהמעמד הבינוני והעובד, לבשו לעיתים קרובות כובע קסקט. 

נעשה שימוש בכובעי הומבורג רכים או כובעי באולר נוקשים בשילוב עם חליפות טרקלין. כובעי קש שטוחים היו פופולריים לאירועים לא פורמליים.

תמונות שמציגות מגמות בולטות באופנה במהלך העשור

* 1900 1900
* 1901 1901
* 1906 1906
* 19071907
* 1907 1907
* 1909 1909

בגדי ילדים בעשור הראשון של המאה ה-20
------------------------------------

* אפילו ילדות קטנות לבשו כובעים גדולים, 1900אפילו ילדות קטנות לבשו כובעים גדולים, 1900
* שני נערים צרפתים עם מכנסי ברך, 1900שני נערים צרפתים עם מכנסי ברך, 1900
* ילדה בחליפת מלחים, 1909ילדה בחליפת מלחים, 1909
* הנסיכות הגדולות של רוסיה, 1903הנסיכות הגדולות של רוסיה, 1903

קישורים חיצוניים
----------------

מה אנשים באמת לבשו בעשור הראשון של המאה ה-20. באתר עיתון הג'נטלמנים (באנגלית)

ויקישיתוף מדיה וקבצים בנושא **אופנה במדינות המערב בעשור הראשון של המאה ה-20** בוויקישיתוף

הערות שוליים
------------

1. ↑  Ashelford, Jane: *The Art of Dress*.

| ההיסטוריה של האופנה במדינות המערב במאה ה-20 ובמאה ה-21 |
| --- |
| המאה ה-20 | 1900–1909 • 1910–1919 • 1920–1929 • 1930–1945 • 1945–1959 • 1960–1969 • 1970–1979 • 1980–1989 • 1990–1999 |  |
| המאה ה-21 | 2000–2009 • 2010–2019 |
**אופנבורג** (גרמנית: **Offenburg** "מבצר פתוח") היא עיר במדינת באדן-וירטמברג בגרמניה. אוכלוסייתה כ- 60,000 תושבים והיא המרכז הניהולי והעיר הגדולה במחוז אורטנאו. אופנבורג ממוקמת בקצה אזור היער השחור, בחצי הדרך בין הערים קרלסרוהה ופרייבורג, ומרוחקת כ- 20 קילומטר בלבד משטרסבורג אשר בצרפת.

היסטוריה
--------

אזכור ראשון אודות העיר מופיע במקורות כבר בשנת 1148. בשנת 1240 העיר נזכרת תחת התואר "עיר קיסרית עצמאית", תואר אשר נשמר עד המאה ה-19.

בשנת 1689, במהלך מלחמת תשע השנים בין צרפת והאימפריה הרומית הקדושה נחרבה העיר כמעט לחלוטין.
בין השנים 1701 ו-1771 הייתה העיר וסביבותיה נחלה בחזקתו של המרגרייב של באדן-באדן.
בשנת 1803 איבדה העיר את תואר העיר הקיסרית האוטונומית ונכללה תחת רוזנות באדן.

ב-12 בספטמבר 1847 התרחשה אספה במלון זלמן בעיר, ובה נוסחו הדרישות של תושבי רוזנות באדן מהשלטון, כגון זכויות אדם בסיסיות, חופש העיתונות ומס הכנסה מדורג. אספה זו הייתה אחד מהאירועים הראשונים אשר הציתו את המהפכה הגרמנית של 1848-49. ב-19 במרץ 1848 הדרישות אושררו והורחבו על ידי אספה שנייה שהתרחשה בעיר, ומנתה 20 אלף משתתפים.

במהלך מלחמת העולם הראשונה סבלה אופנבורג מהפצצות אוויר, ולאחריה הייתה זמן מה תחת כיבוש צרפתי. 
עקב הקרבה לגבול הצרפתי, הושפעה העיר מהמערכה על צרפת במלחמת העולם השנייה ובהמשך הייתה נתונה לא פעם להפצצות מהאוויר ולאש ארטילרית. 
כוחות צרפתים נכנסו לעיר ב-15 באפריל 1945 ולמשך 4 השנים הבאות הייתה העיר נתונה באזור הכיבוש הצרפתי עד כינונה של גרמניה המערבית במאי 1949.
בשנות ה-70 הורחב שטחה של אופנבורג עקב הכללת 11 כפרים בשטח העיר.

יהודים
------

קהילה יהודית התקיימה באופנבורג לפחות מראשית המאה ה-19. ב-1875 נחנך בית כנסת בעיר. בליל הבדולח, אשר התרחש בנובמבר 1938, נחרב בית הכנסת של העיר ובית קפה סמוך שהיה גם הוא בבעלות יהודית, על ידי המון מוסת. עם פרוץ המלחמה נאסרו והוגלו רוב הגברים היהודים למחנה הריכוז דכאו. באוקטובר 1940 הוגלו כל היהודים שנותרו בעיר באותה עת למחנה המעצר גירס בצרפת, ובהמשך משם לאושוויץ.
לאחר השואה לא שוקמה הקהילה היהודית בעיר ובניין בית הכנסת נמכר.

ערים תאומות
-----------

* גרמניהגרמניה אלטנבורג, גרמניה
* הממלכה המאוחדתהממלכה המאוחדת בורהאמווד, הממלכה המאוחדת
* צרפתצרפת לון-לה-זונייה, צרפת
* איטליהאיטליה פייטרה ליגורה, איטליה

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **אופנבורג** |

* 

* אתר האינטרנט הרשמי של אופנבורג
* אופנבורג, באתר אנציקלופדיה בריטניקה (באנגלית)
* אופנבורג (גרמניה), דף שער בספרייה הלאומית

| עיינו גם בפורטל: |
| --- |
|  | **פורטל גרמניה** |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007548062205171
* BnF: cb145246536 (data)
* GND: 4043367-5
* LCCN: n80053306
* MusicBrainz: 508bf165-910b-4998-b174-a98a34eccbb2
* NARA: 10045645
* NKC: ge627125
* VIAF: 145415132
* WorldCat: lccn-n80053306

 |
**ב.מ.וו סדרה 7** הוא דגם של מכונית פאר, המוגדרת כמכונית סלון, בגודל מלא המיוצרת על ידי חברת ב.מ.וו מאז שנת 1977. הדגם הוא הגדול והמפואר ביותר בהיצע המכוניות של החברה. סדרה 7 נחשבת לבעלת משמעות בתעשיית הרכב בעולם מכיוון שהיא כוללת חידושים טכנולוגיים רבים ובחלקם מהפכניים. סדרה 7 הוכרזה בשנת 2009 כמכונית המתקדמת ביותר מבחינה טכנולוגית, והיא מתחרה בדגמי מרצדס-בנץ S-קלאס ואאודי A8 בשוק מכוניות הסלון היוקרתיות.

ב.מ.וו סדרה 7 נחשבת לפופולרית מאוד בשירות סגלים דיפלומטים בעולם, ובשירות ממשלות רבות בעולם אשר משתמשות בה להובלת בעלי תפקידים בכירים. לדוגמה בישראל, שימשה בעשור הראשון של המאה ה-21 כרכב השירות של הרמטכ"ל.

היסטוריה וגרסאות
----------------

סדרה 7 הוצגה לראשונה בשנת 1977 כמחליפה גדולה וחזקה יותר לסדרת ה'ניו-6' של ב.מ.וו, וכתגובה לדומיננטיות של חברת מרצדס בקטגוריית הסלון-פאר.

### גרסאות

* (1977-1986) סדרת E23
* (1987-1994) סדרת E32
* (1995-2001) סדרת E38
* (2002-2008) סדרת E65/E66
* (2009-2015) סדרת F01
* (2015-2022) סדרת G11/G12
* (2022-היום) סדרת G70.

* סדרה 7 מסדרת E38 סדרה 7 מסדרת E38
* סדרה 7 מסדרת E66 סדרה 7 מסדרת E66
* סדרה 7 מסדרת F01 סדרה 7 מסדרת F01
* סדרה 7 מסדרת G11/G12 סדרה 7 מסדרת G11/G12

קישורים חיצוניים
----------------

ויקישיתוף מדיה וקבצים בנושא **ב.מ.וו סדרה 7** בוויקישיתוף
* אתר ב.מ.וו העולמי
* אתר ב.מ.וו ישראל

הערות שוליים
------------

1. ↑

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007554341905171
* LCCN: sh2002007306

 |
**סיבוכיות סנכרון** הוא מושג מתחום הנדסת תוכנה המתייחס לסוג של סיבוכיות קוד, אשר מודד את השפעת השימוש באמצעי סנכרון על הקושי לבדוק את המוצר הסופי בתחום התוכנה המקבילית.

הנוסחה פותחה לראשונה במחלקה למדעי המחשב של האוניברסיטה הפתוחה בישראל. הרעיון הכללי הוא להרחיב את הסיבוכיות הציקלומטית של מקקייב למערכות מקביליות המשתמשות באמצעי סנכרון בקוד.

דוגמאות לאמצעי סנכרון בקוד הן, למשל, נעילות הדדיות, שימוש בזיכרון משותף, תקשורת בין תהליכים וכדומה.

אופן פעולה
----------

הנוסחה פותחה בהתבסס על הנוסחאות הקיימות לחישוב סיבוכיות ציקלומטית של גרף המייצג מסלול בקרה של התוכנה הנבדקת. הסיבוכיות הציקלומטית היא מספר המייצג את סיבוכיות הגרף כתלות במספר הקשתות והצמתים בו, ואם לתרגם את זה לעולם התוכנה - כתלות במספר מבני הבקרה (מבנים מסוג if...then, while וכדומה). סיבוכיות סנכרון באה להרחיב את המודל למצב בו יש יותר ממסלול בקרה אחד בתוכנה (כל מסלול כזה נקרא **interleaving**), והמסלולים מצטלבים בנקודות מוגדרות (**נקודות סנכרון** - **synchronization points**). המדד מבוסס על כך שנקודות הסנכרון האלה הן מוגדרות מראש ובעלי מאפיינים ידועים. דוגמאות לנקודות סנכרון הן למשל השהיה (פקודת sleep), נעילה הדדית (mutex), או גישה לזיכרון משותף (shared memory, volatile variable).

### מאפייני נקודת סנכרון

לנקודות סנכרון מוגדרים שני מאפיינים:

1. פוטנציאל שחלוף (**interleaving potential**) - מאפיין זה אחיד לכל מופעי סוג נקודת הסנכרון בתוכנה הספציפית, אך יכול להשתנות ממערכת אחת לאחרת כתלות בגורמים מערכתיים (תזמון תהליכים, תמיכה בעדיפויות ריצה, וכדומה). המאפיין מתאר את התנהגות המערכת בנקודת הסנכרון: האם המערכת בהכרח תבצע העברת בקרה לתהליך אחר (context switching), ואם כן - מה מספר המתחרים המינימלי שיכול להיות. עבור מערכת שלא מאפשרת תוכנות מקביליות, המאפיין הזה יהיה 1.
2. פוטנציאל תחרותיות (**competition potential**) - מאפיין זה משתנה ממופע למופע של נקודת סנכרון בקוד. המאפיין הזה מתאר את מספר התהליכים התלויים בנקודת הסנכרון. למשל, במקרה של נעילה הדדית, המאפיין יתאר את מספר התהליכים המשתמשים במנעול המדובר. הערכים יכולים להשתנות עבור מופעי נקודת סנכרון שונים בתוך הקוד, כתלות בלוגיקה של התוכנה. בתוכנה שאינה מקבילית, המאפיין הזה יהיה 1.

קישורים חיצוניים
----------------

* תקציר המאמר המנתח את האפליקביליות של המדד באתר IEEE Xplore
**קלייר הולינגוורת'** (באנגלית: **Clare Hollingworth**;‏ 10 באוקטובר 1911 - 10 בינואר 2017) הייתה עיתונאית בריטית וכתבת צבאית. זכורה כעיתונאית הראשונה שסיקרה את תחילתה של מלחמת העולם השנייה.

ביוגרפיה
--------

באוגוסט 1939 מונתה הולינגוורת לכתבת של העיתון הבריטי "דיילי טלגרף". כמה ימים לאחר מכן היא יצאה מהעיר קטוביץ שבפולין במכונית דיפלומטית עם דגל בריטניה שקיבלה מהשגרירות בעיר, ונסעה לעבר הגבול הגרמני. היא הבחינה בכוחות הגרמניים הרבים שהתקבצו על הגבול. ב"דיילי טלגרף" דיווחו כי הגרמנים מרכזים כוחות בגבול, ומלחמה עומדת לפרוץ בכל רגע. כעבור כמה ימים, ב-1 בספטמבר, פלשה גרמניה הנאצית לפולין. באותו בוקר דיווחה הולינגוורת לשגרירות בריטניה בוורשה על הפלישה. כדי לשכנע את אנשי השגרירות הספקנים, היא הוציאה את הטלפון אל מחוץ לחלון חדרה, כדי שהם ישמעו את הקולות של תנועת הכוחות הנאציים.

היא המשיכה בקריירה ככתבת צבאית וסיקרה זירות רבות, בהן אלג'יריה, סין, וייטנאם ועדן. 

היא הייתה כתבת צבאית בארץ ישראל בתקופת המנדט הבריטי, והייתה בין הניצולים מן הפיצוץ במלון המלך דוד שביצעו כוחות האצ"ל ביולי 1946. 

הולינגוורת' סייעה לאלפי אנשים להיחלץ מהנאצים באמצעות ארגון אשרות כניסה לבריטניה.

הולינגוורת' נישאה פעמיים. בשנת 1936 נישאה לוונדלר רובינסון, והם התגרשו בשנת 1951. היא נישאה בשנית לג'פרי הואר בשנת 1952, ונשארה נשואה לו עד מותו בשנת 1966. יש לה בת מאומצת מנישואיה השניים.

בתחילת שנות השמונים עברה להתגורר בהונג קונג. בשנת 2006 תבעה את טד תומאס, איש עסקים, בטענה שמעל בכספיה בסך 300,000 דולר.

היא נפטרה ב-10 בינואר 2017.

קישורים חיצוניים
----------------

* סוכנויות הידיעות‏, מתה הכתבת הבריטית שחשפה את פרוץ מלחמת העולם ה-2, באתר וואלה!‏, 10 בינואר 2017
* הסבר על ה"דודל" (גוגל דודל) שפרסמה גוגל לציון יום הולדת ה106 של קלייר הולינגוות', באתר מנוע החיפוש "גוגל" (באנגלית)
* קלייר הולינגוורת', באתר "Find a Grave" (באנגלית)

הערות שוליים
------------

1. ↑  כתבה על פטירתה של הולינגוורת' באתר BBC
2. ↑  כתבה על מפעל ההצלה של הולינגוורת' באתר BBC

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007275380205171
* BIBSYS: 90344675
* BnF: cb11179719f (data)
* CiNii: DA06883594
* GND: 127778438
* ICCU: MILV314331
* ISNI: 0000 0000 5830 1448
* LCCN: n85208301
* NTA: 168339676
* RERO: 02-A006308344
* SUDOC: 07713463X
* VIAF: 300979230
* WorldCat: lccn-n85208301

 |
בפיזיקה, **סיבוב טרל** (באנגלית: **Terrell rotation**) או **אפקט טרל**, הוא הסיבוב המדומה שעצם הנע במהירות המהווה שבר משמעותי של מהירות האור יפגין בעיני צופה שעל פניו הוא חולף, בהתאם לתורת היחסות הפרטית. אפקט זה תואר באופן בלתי תלוי על ידי רוג'ר פנרוז וג'יימס טרל בשנים 1958/9, כאשר בקיום התופעה הכללית הבחין הפיזיקאי האוסטרי אנטון למפה עוד ב-1924.

האפקט מתאר כיצד העצם יראה אילו הייתה בבעלותנו מצלמה המסוגלת לתפוס תמונות של עצמים הנעים במהירות יחסותית, וחוזה כי העצם ייראה לא רק מקוצר בכיוון תנועתו (התקצרות האורך) אלא גם מסובב בזווית משמעותית ביחס לתנוחה האמיתית שלו במרחב, באופן שמאפשר לראות גם חלקים של העצם אשר לא ניתן היה לראות אילו היה נייח (למשל, פאות אחוריות של העצם). ראויה לציון העובדה כי בעוד שההתקצרות של עצמים בכיוון תנועתם הייתה ידועה עוד מאז פרסם אלברט איינשטיין את מאמריו על תורת היחסות הפרטית ב-1905, מאמריהם של טרל ופנרוז על אפקט טרל הם ההתייחסות המפורטת הראשונה לשאלה כיצד ייראו עצמים הנעים במהירות יחסותית מבחינה ויזואלית חיצונית.

האפקט מנבא, למשל, כי קובייה בעלת גודל זוויתי קטן הנעה במהירות יחסותית תיראה לא רק מקוצרת פי פקטור לורנץ בכיוון תנועתה, אלא גם מסובבת בזווית {\displaystyle \alpha =\mathbb {arcsin} (v/c)}, כאשר v מהירות הקובייה ו-c מהירות האור (ראו המחשה למטה).

תיאור והסבר האפקט
-----------------

השוואה בין התפיסה ה"נאיבית" של המופע הוויזואלי של קובייה נעה (צד שמאל) לבין מופעה הוויזואלי האמיתי (צד ימין). בצד שמאל מוראית התקצרות האורך של הקובייה בכיוון תנועתה בלבד, בעוד שבצד ימין מוראה גם הסיבוב שלה.
מאמריהם של טרל ופנרוז הצביעו על כך שאף על פי שתורת היחסות הפרטית תיארה "התקצרות" של גופים בכיוון תנועתם, אין לבלבל זאת עם התחזיות האמיתיות של התורה לגבי מופעו הוויזואלי של עצם נע. בכך הם תיקנו מספר קונספציות שגויות לגבי האופן שבו עצם נע ייראה לצופה המביט בו.

לשם הדוגמה נתייחס כעת לעצם קובייתי החולף על פני צופה, כפי שמופיע בהמחשה משמאל. מופעו הוויזואלי של עצם נע, כפי שהיה מתועד למשל על ידי מצלמה בעלת זמן חשיפה שואף לאפס, הוא בעצם תמונה של כל חלקי העצם כאשר חלקי התמונה השונים (המתארים חלקים שונים של העצם) תואמים לקרני אור שנפלטו בזמנים שונים בעבר מנקודות שונות על העצם ומגיעות בו-זמנית לצמצם המצלמה. עבור עצם קובייתי הנע במהירות יחסותית מקבלים, שאודות להפרשי הזמנים בהגעת קרני האור מנקודות שונות על הקובייה ולמהירותה הגבוהה של הקובייה, חלקי התמונה השונים יהיו תואמים לקרני אור שנפלטו בעבר (מנקודות שונות על הקובייה) כאשר הקובייה הייתה במיקומים *שונים משמעותית* זה מזה.

מכיוון שזמן הגעת האור לצופה יחסי למרחק הנקודה על הקובייה (ברגע המתאים בעבר) מן הצופה, האור הנפלט מן החלקים של פאה שלמה של הקובייה יגיע כעבור זמנים העומדים ביחס ישר לעומק של כל נקודה בפאה זאת (ב"עומק" הכוונה היא למרחק בכיוון ניצב לדף), ולכן תתקבל תמונה מסובבת של פאה זאת. פיתוח מתמטי פשוט מבחינה טכנית מראה שאילו לקובייה גודל זוויתי קטן בעיני הצופה, אז קרני האור הנפלטות מנקודות שונות על הקובייה כמעט מקבילות ולכן זווית הסיבוב תהיה בדיוק {\displaystyle \alpha =\mathbb {arcsin} (v/c)}; בפרט, עבור מהירות הקרובה מאוד למהירות האור (נניח *0.99c*) הקובייה תסתובב כמעט ב-90 מעלות.

ראו גם
------

* אברציה כוכבית

קישורים חיצוניים
----------------

* הסבר מפורט על אפקט טרל Terrell Rotation, personal.math.ubc.ca
* The invisibility of length contraction contraction/ The invisibility of length contraction, Physics World, ‏2019-08-13 (ב־British English).